गायिका वाइनहाउस घर में मृत मिलीं  
एमी वाइनहाउस को उत्तरी लंदन स्थित उनके आवास पर मृत अवस्था में पाया गया। पिछले कुछ समय से वह नशीली दवाओं की लत से जूझ रहीं थी।
हॉलीवुड की मशहूर गायिका एमी वाइनहाउस को शनिवार को उत्तरी लंदन स्थित उनके आवास पर मृत अवस्था में पाया गया। पिछले कुछ समय से वह नशीली दवाओं की लत से जूझ रहीं थी।  आपातकालीन सेवा विभाग ने बताया कि शाम 3.45 बजे उन्हें इसकी सूचना मिली। वहां जाने पर उनका शव बरामद किया गया। शहर की पुलिस ने एक बयान में कहा कि लंदन एम्बुलेंस सेवा ने पुलिस को कामडेन स्क्वेयर एनडब्ल्यू में हुई घटना के के बारे में जानकारी दी थी। यह सूचना मिली थी कि 23 जुलाई को एक महिला को मृत अवस्था में पाया गया है। पुलिस ने हालांकि अभी एमी वाइनहाउस की मौत के कारणों के बारे में कुछ नहीं बताया है।  एमी के प्रवक्ता क्रिस गुडमैन ने कहा कि वह अपनी गर्मी की छुट्टियों के लिए पूरी तरह से तैयार थीं। एमी का 27 मई को एक चिकित्सा केंद्र में परीक्षण कराया गया था और वह एक सप्ताह तक रुकी थीं।